Savnet paraglider funnet
Et luftambulanse-helikopter ble sendt for å lete da paraglideren forsvant ut av syne etter å ha blitt trukket av en båt i Byglandsfjorden. Det var helikopteret som fant paraglideren. – Mannen som var ute med paraglider er lokalisert ved Longerakvatnet. Flys ut med luftambulansen. Ikke meldt om personskade, skriver politiet på Twitter. Ifølge politiet ble paraglideren trukket med line etter en båt. – Etter å ha løst ut lina forsvant vedkommende ut av syne. Etter det har det ikke vært mulig å få radiokontakt, sa operasjonsleder Lars Hyberg i Agder politidistrikt til NTB mens aksjonen pågikk. Politiet fikk melding om hendelsen klokka 14.45. Også dykkere og brannmannskaper ble sendt til stedet. Ifølge Hyberg har hendelsen skjedd i forbindelse med Gamaveka Extreme 2019, som Bygland Luftsportklubb arrangerer på stedet.
Paraglideren som var savnet i Aust-Agder søndag ettermiddag, er nå funnet. Det er ikke rapportert om skader.